Pécsváradi Szivárvány Német Nemzetiségi Óvoda és Bölcsőde

7720 Pécsvárad, Gesztenyés u. 1.

telefon: 72/ 465-348 30/690-8590

e-mail: pvkindergarten@gmail.com

honlap: https://szivarvanyovoda.wordpress.com/

**ÓVODAI BEIRATKOZÁS**

**A PÉCSVÁRADI SZIVÁRVÁNY NÉMET NEMZETISÉGI ÓVODA ÉS BÖLCSŐDÉBE**

**a 2020/2021-es nevelési évre**

**„Minden gyermek, aki 2020. augusztus 31. napjáig betölti a 3. életévét, a nevelési év kezdőnapjától (2020. szeptember 1-jétől) legalább napi négyórás óvodai nevelésre kötelezett.”**

A rendkívüli helyzetre való tekintettel a 2020/2021-es nevelési évre az óvodai beiratkozás a következőképpen alakul

**A kötelező felvételi körzetünkbe tartozó gyermek felvétele óvodánkba**

**A kötelező felvételi körzetünkbe (Pécsvárad, Szilágypuszta, Martonfa, Csokoládépuszta) tartozó valamennyi gyermeket 2020. április 21-ig felvesszük**, **akitől nem érkezett hozzánk jelzés arról, hogy másik óvoda felvette volna.** (Tehát a szülőnek nincs szüksége intézkedésre) A gyermek felvételét követően a felvételről írásban értesíteni fogjuk a szülőt.

A beiratkozáshoz szükséges iratok bemutatására a gyermek első óvodai nevelésének napján kerül majd sor.

**A kötelező felvételi körzetünkbe nem tartozó gyermek felvétele óvodánkba:**

A szülő egy **szándéknyilatkozat** kitöltésével jelezheti gyermeke óvodai felvétel iránti igényét **2020.április 21.-ig.**

A szülő a szándáknyilatkozatot az óvoda honlapján, az óvoda facebook oldalán tudja letölteni, amit email-en vagy postai úton kérjük eljuttatni intézményünkbe. Az óvodai felvételről az óvodavezető dönt, melyről írásban értesíti a szülőt.

|  |  |
| --- | --- |
| Pécsvárad, 2020. 03. 30PH. | Weintrautné Benács Zsuzsannaóvodavezető |